
DISPUTATIO  MEDICA 


INAUGURALIS 

DE 

HAEMATURIA. 


PROOEMIUM. 

MIHI  summos  medicinae  honores  petituro, 
in  animo  est  de  h^maturia  pauca 
scribere,  quae  sint,  si  non  ingenii,  industriae 
saltem  specimen.  Hanc  materiam  ut  sumam, 
magis  indu&us  sum,  quia  nondum  aliis  trita 
est  scriptoribus  ;  quam  quia  puto,  meis  viribus 
aequam  esse,  aut  confido,  me  posse,  pro  magni¬ 
tudine,  exponere. 


A 


Homines 

Homines  neutiquam  sola  animalia  sunt, 
quibus  contingit  hoc  morbo  laborare.  Bubu¬ 
lum  quoque  genus  afficit  *  ;  neque  raro  clades, 
quam  armentis  affert,  agricolis  spem  lucri 
frustratur.  Juvencae  quidem,  et  vaccae,  tem¬ 
pestiva  aliquando  cura  revalescunt;  pereunt 
semper  juvenci  et  tauri. 

An  ullo  anni  tempore,  prae  caeteris,  homines 
hunc  in  morbum  incidant,  parum  constat, 
jEstivo  autem  potissimum  tempore  afficitur 
bubulum  genus,  ubi  caloribus  aestuat,  et  sic¬ 
cescentibus  siccatisve  rivulis  et  fontibus,  ip- 
sisque  graminibus  et  herbis  arentibus,  siti 
torretur.  Memoratu  porro  dignum  est,  alie¬ 
nigenos  tunc  boves  tam  huic,  quam  aliis  mor¬ 
bis,  opportuniores  esse,  quam  indigenas  ;  ideo- 
que,  utpote  fluxas  pecuarias,  minoris  penderi 
ab  agricolis. 

Prudentes  igitur  agricolae,  ne  qua  hujusmo¬ 
di  clade  spe  destituantur,  singulis  annis  seli¬ 
gunt 


*  Vid.  David.  Ure.  History  of  Rutherglen  and 
East  Kilhride ,  pag.  191» 

gunt  ex  nova  armenti  prole,  quos  ad  genus 
conservandum  vitulos  educant.  Apte  Vir- 

g ILIUS  : 

“  Intera,  superat  gregibus  dum  l*ta  juventus, 

“  Solve  mares  :  mitte  in  Venerem  pecuaria  primus, 
“  Atque  aliam  ex  alia  generando  suffice  prolem. 

“  Optima  quaeque  dies  miseris  mortalibus  xvi 
“  Prima  fugit  :  subeunt  morbi,  tristisquc  senectus  : 
“  Et  labor,  et  dura  rapit  inclementia  mortis. 

“  Semper  erunt  quorum  mutari  corpora  malis. 
u  Semper  enim  refice  :  ac,  ne  post  amissa  requiras, 
**  Anteveni ;  et  sobolem  armento  sortire  quotan- 
*  nisV’ 


CAP.  I. 

De  sede  et  signis. 


Cuiquam  partes,  quae  urinam  secernunt, 
secretamque  transmittunt  ex  corpore,  scienti 

et 


*  Vid.  P.  Virgil.  Georgic.  lib.iii. 

et  consideranti,  facile  apparebit,  quatuor  Om¬ 
nino  esse  fontes  ex  quibus  emanare  possit  san¬ 
guis,  qui  cum  urina  redditur ;  renes  nempe, 
pertinentesque  ab  his  meatus,  vesicam,  duc- 
tamque  hinc  fistulam. 

Uti  sanguis,  cum  urina  redditus,  non  ex 
uno  omnibus  in  aegris  fonte  effluit,  ita  morbo, 
quem  persequimur,  non  semper  apud  au&ores 
idem  datur  nomen.  Sunt,  qui  morbum  tunc 
tantum  haematuriam  appellant,  ubi  sanguis, 
qui  cum  urina  mingitur  renibus  effluit #  ; 
ubi  vero  hic  ex  vesica  emanat,  illum  cystir- 
rhagiam  f  nominant,  seu  vesicae  haemor¬ 
rhoides  Sauvagesius  quidem  unum  tan¬ 
tum 


*  Vid.  V ogel.  Gener.  Morior .  gen.  xcii. 

Cullen.  Synops .  Nosolog .  Method .  tom.  ii.  „ 
pag.  170. 

f  Vid.  Vogel.  Gener .  Morior .  gen.  xciii. 

X  Vid.  Coel.  Aurelian.  Morior .  Chronicor . 
lib,  v. 

tum  genus  ponit ;  sed,  uti  solet  in  diversas, 
pro  causarum  varietate,  species  diducit*. 

Cullenus,  quippe  qui  putet  neque  haema¬ 
turiam  neque  cystirrhagiam,  primarium  un- 
qui\m  esse  morbum,  neutram  definire  aggre¬ 
ditur.  Utrasque  autem  definit  Vogelius,  ut- 
pote  a  quo  primarii  morbi,  et  inter  se  diversi, 
habeantur. 

Ab  hoc  audtore  haematuria  definitur : 
“  Mi<ftio  e  renibus  cruenta,  quae  sanguine 
u  urinae  exquisite  permixto  perfunditur,  ut 
“  ea  quasi  dilutus  et  tenuis  sit  sanguis  f.” 
Ab  eodem  sic  cystirrhagia  :  “  Mictio  cruenta 
“  e  vesica  dolorifica,  qua  sanguis  urinam  non 
“  aequaliter  perfundit,  ac,  in  imo  subsidens, 
“  in  grumoe  concrescit  ;  ejus  quoque  portio 

“  aut 


*  Vid.  Sauvages.  Nosolog .  Metbod.  Class.  ix. 
Ord.  i.  ge n.  v. 

f  Vid.  Vogel.  Gener .  Morbor.  gen.  xcii. 

u  aut  grumus  interdum  citra  urinam  exci- 
“  dit*.  ” 

Ante  cruentam  urinam  midam,  aliquid 
plerumque  doloris  aut  molestiae  ea  in  par» 
te  sentitur,  ex  qua  sanguis  effunditur.  A» 
lias  autem,  senescente  potissimum  aetate,  iis¬ 
que  in  morbis,  quibus  ed  inclinant  humores 
ut  putrescant,  doloris  nihil  molestiaeve  mor¬ 
bum  praenunciat.  Tum  enim  sanguinis  prae 
malo  ipsius  habitu  et  tenuitate,  aut  patulis  ar¬ 
teriarum  surculis  laxatis,  rubrae  particulae  da¬ 
ta  porta  elabuntur,  urinamque  rubore  non  suo 
suffundunt. 

Uti  sanguis  qui  cum  urina  egeritur,  non 
uno  seinper  emanat  fonte,  sed  modo  renum 
arteriis,  aliquando  vesicae,  interdum  urinae 
meatuum  aut  fistulae  ;  sic  neque  ei  egesto  co^ 
loris  semper  formaeque  unitas  est. 

Aliquando  excernitur  sanguis,  urinae  im¬ 
mistus  ; 


*  Vich  Vogel.  Gener .  Morhor .  gen.  xciiL 

mistus ;  et  recens,  urinam  rubore  saturiorem, 
at  exsanguem  tamen,  simulat  :  neque,  dum 
infrixerit,  sanguinemque  deposuerit,  satis  dis¬ 
tingui  potest. 

Nonnunquam  midtus  cum  urina  sanguis, 
vermes  mentitur  ;  qui,  licet  iis  sit  formae  u- 
nitas,  nequaquam  unicolores  sunt.  Quippe 
aliquando,  dum  ab  exteriore  parte  subfusci 
sunt,  aut  subrubri,  sunt  ab  interiore  parte,  al¬ 
bidi.  Nonnunquam  ab  exteriore  parte,  albidi 
sunt,  dum,  ab  interiore,  subfusci  vel  subrubri. 
Neque  raro  tam  colore,  qu&m  forma,  extinc- 
tum  ex  lucerna  linamentum  referunt. 

Interdum  sanguis  cum  urina  emissus,  ne- 
quedum  vermium  similitudinem  mentitus,  ex 
urina  frigescente  se  dissociat ;  deinque,  in 
imum  matulae  delatus,  concrescit  in  grumulos, 
qui  cojfaa  faeces  repraesentant. 

Cruenta  urina,  qualem  nonnunquam  min¬ 
gunt  maligna  variola  turpati,  putridisve  febri¬ 
bus  laborantes,  brevi  tempore  imputrescit; 

neque 

neque  enimvero  signum  aliud  est,  ex  quo  cer¬ 
tius  cognoscat  medicus,  aegrum  summo  in  pe¬ 
riculo  versari. 

Cruenta  autem  urina,  etiamsi  non  putridis 
morbis  efficiatur,  ipsa  tamen  periculosus  haud 
raro  morbus  est.  Namque,  modo  diu  ma¬ 
neat,  vires  usque  eo  dissolvit  et  digerit,  ut  ae¬ 
ger  hydrope,  morbo  regio,  spirandi  difficulta¬ 
te,  stomachi  defedtu  et  imbecillitate,  siti  im¬ 
modica,  aut  quotidiana  remittente,  absuma¬ 
tur  *. 

CAP.  II. 


*  Vid.  Edinburgh  Medical  Essays  and  Observa- 
tionsy  vtil.  v.  art.  lxxii. 

Sauvages.  Nosolog ,  Method .  Classt  i&«  Ord.  i. 
gen.  v.  spec.  15. 

CAP.  H. 

De  Causis. 

Proximum  est,  ut  quibus  urina  causis  cru¬ 
enta  efficiatur,  presse  investigemus.  Has  ve- 
rd,  qu6  magis  in  aperto  sint,  haud  alienum 
erit  in  genera  disponere. 

Quae  cruentam  reddunt  urinam  causas,  eae 
nobis  videntur  esse,  quales  aut  sanguinem  vi¬ 
tient  \  aut  faciant,  ut  corpus  praeter  salutarem 
modum  sanguine  impleatur  ;  aut  renum  cola, 
meatusve  ex  his  profedtos,  vel  vesicam,  duc- 
tamve  hinc  fistulam,  laedant  exulcerentve. 

Primum  ad  genus  pertinent  morbi,  qui 
sanguinem  reddunt  aptum,  qui  putrescat,  con- 
stituentesque  cujus  partes,  soluto  tanquam 
vinculo,  dissocientur. 


0 


B 


Hujusmodi 


IO 

Hujusmodi  autem  sunt  variola  confluens* * ; 
morbilli  putridi  f  ;  scarlatina  | ;  stomacace  \ 
i&erus  niger  ||  ;  malignae  febres  §  ;  dysente¬ 
ria  maligna  ;  sanguis  unius  animalis  in  al¬ 
terius  arterias  transfusus,  ut  vicies  periculo 
compertus  est  Denysius  **. 

Secundo  subsunt  generi  nimia  ventris 
obedientia,  epulae  opiparae  et  lautae  ;  vini  ce- 
realisque  humoris  intemperantia  \  animi  va¬ 
cuitas. 


■*  Vid.  Sydenham.  Oper.  Univers .  edit.  Lugdun. 
Batav.  an.  m,dcc,xxvi.  pag.  141 — 2. 

Frxend.  Epistol.  De  Jurgantibus^  Histor.  v. 

••  $ 

f  Vid.  Sydenham.  Oper .  Univers .  pag.  360,  361, 
et  362. 

X  Vid.  Sydenham.  Oper.  Univers.  ibid» 

||  Vid.  Marcel.  Donat.  Histor .  MirabiL  lib.  iv, 
cap.  xxix. 

§  Vid.  Sydenham.  Oper.  Univers.  pag.  382. 

*Jf  Vid.  S  au  vages.  Nosolog.  Method .  Class.  ix. 
Ord.  i.  gen.  v.  spec.  11. 

m  Vid.  Sauvagej.  Nosolog .  Method .  Class.  ix, 
Ord.  i.  gen.  v.  spec.  13« 

cuitas,  corporis  ignavia  ;  somnus  nimius  t  so¬ 
lita  profluvia  suppressa,  menses  * * * §  nempe, 
haemorrhois  f ;  sanata  ulcera  vetusta,  sanati 
fonticuli.  His  accedat  alvi  pigritia. 


Tertium  ad  genus  speftant  renes  percus¬ 
si  | ;  in  renibus,  vel  Vesica,  viisve  qu£  ex 
iis  ducunt,  arenula,  sabulo,  calculi ;  in  vesi¬ 
ca,  fistul&ve  hinc  pertinCnte,  etiam  immissa 
extranea ||;  sinuati  intestini  ulcus  in  contiguam 
ei  vesicam  adhaerentemque  patens,  vomitus 
gravis ;  longa  equitatio  ;  casus ;  intempera¬ 
tus  allii  usus  §  :  quibus  annumerentur  vermes, 
venas,  internam  in  vesicae  tunicam  dispersas, 
rodentes. 


UUJ '  it 

Cum 


- — 


•  Vid.  Frideric.  HoffMaN.  Medicin.  Rational . 
Systemat.  tom.  ii.  part.  ii.  cap.  vi.  obser.  i. 


f  Frideric.  Hoffman.  loc.  citat.  §  8. 

}  Vid.  Cels.  De  Medicina ,  lib.  v.  cap.  ii. 
||  Vid.  Fribnd.  De  Febribus.  Commcnt.xi. 


. 


§  Vid.  S  au  vages.  Nosologi'  Method .  Class  ix. 
Ord.  i.  gen,  v.  spec.  n. 

Cum  in  vernuum  mentionem  inciderimus, 
miram  cruentae  urinae  verme  motae  histq- 
riam#,  hic  loci,  in  compendium  conferre,  a 
re  nostra  nequaquam  fore  alienum  opinamur. 

Generosus  quinquagenarius,  cui  nomini 
erat  Thomas  Hutchinsius,  firmissima  corpo¬ 
ris  constitutione,  prosperaque  etiamnum  vale¬ 
tudine,  sanguinem  cruentam  mingere  coepit» 
Intermissione  nulla,  nisi  ubi  potulenta,  si 
quando  iis  sibi  copiosius  indulserat,  perluci¬ 
dam  urinam  minusve  coloratam  fecere  ean¬ 
dem  fere  sanguinis  copiam  quotidie  reddebat  j 
quam  enimvero,  quantum  observabat,  neque 
exercitatio,  neque  medicina,  neque  diaeta 
multum  auxit  aut  minuit. 

Quinque  pdst  annos,  quam  affe&us  morbo 
erat,  quo  primum  tempore  Barreiujvi  consu¬ 
luit,  urina  subrubro  colore  satur  erat ;  et,  fri¬ 
gescens,  deponebat  sedimentum  rubore  satu-, 

rius 


$  Vich  Edinburgh  Medical  Essays  and  Observet- 
tions ,  vol.  v.  art.  Ixxii. 

- 


t 

rius  cujusque,  post  urinam  elutriatam,  multa 
pars  concreta  observabatur.  Viginti  quatuor 
horis,  praeter  sanguinem,  quem  liquatum  uri¬ 
na  tenebat,  duae  ad  minimum  unciae  subside- 
bant.  Singulis  vicibus,  ut  aeger  in  duo  dein¬ 
ceps  vasa  vitrea  mingendo,  deinque,  fa&a  uri¬ 
narum  comparatione,  observaverat,  ea  in  pri¬ 
mum  vas  midta,  quam  ea  in  secundum,  satu- 
riore  rubore  erat. 

Nunquam  una  cum  urina  aut  calculum,  aut 
sabulum,  aeger  reddiderat ;  nequedum  ei  do- 
luerant,  aut  renes,  aut  urina;  meatus,  aut  ejus¬ 
dem  receptaculum,  vel  fistula.  Compluribus 
frustr&  usus  medicamentis,  et  curationis  spe 
destitutus,  sicuti  morbo  deditus,  suo  ut  antea 
animo  morem  gerebat.  Tres  vero  ante  an¬ 
nos,  qu&m  ik  Barreio  opem  petivit,  in  fe¬ 
brem  incidit,  neque  tamen  hac  urgente,  ut 
certiorem  hunc  postea  medicum  fecit  Maxuel- 
lius,  chirurgus  militaris,  qui  febrienti  subve¬ 
niebat,  urina  multum  variabat. 

Exinde  vero  vires,  antehac  parum  fradla?, 

paulatim 

paulatim  fatiscebant.  Quo  primum  tempore 
eum  visit  Barreius  aqua  intercute  intume- 
bant  crura ;  atque  abdomen  incipiente  tan- 
quam  ascite  tumidum  erat,  atque  intentum. 
Flavebant  oculi  et  cutis.  Quinetiam  motu 
lassitudinem,  spirandique  difficultatem,  sen¬ 
tiebat  aeger ;  omnesque  aeque  cibos  fastidiens, 
perpetua  siti  urgebatur.  Arteriae  porro,  simi¬ 
liter  atque  intermittentis  accessione,  celerri¬ 
me,  potissimum  vespere,  movebantur. 

Medicus,  unde  oriretur  morbus,  inscius, 
mala,  quibus  aegrum  afficiebat,  levare  cona¬ 
batur  magis  quam  sperabat,  ulla  posse  medi¬ 
cina  curare. 

.  - 1  *  '  t  '  1  *  •  •  ••  • i  --  • 

Hunc  in  finem,  dato  vomitorio,  praecepit, 
ut  aeger  decem  submuriatis  hydrargyri  gra¬ 
na  assumeret,  et  postero  mane  duas  cathartici 
humoris  uncias,  quae  alvum  purgarent.  Unam 
post  hebdomadam,  aeger  assumptis  interea  pi¬ 
lulis  ex  ammoniaco  confedlis,  medicatis  aquis, 
aliisque  medicamentis,  quibus  uti  solent  cal¬ 
culosi,  iterum  submuriatem  hydrargyri,  et 

catharticum 

catharticum  humorem  adhibuit.  Postero  ma¬ 
ne,  quarta  fere  hora,  alvus,  gravibus  primum 
torminibus  cruciata,  ingentem  stercoris  mo¬ 
lem  praecipitavit.  Conquiescentibus  dein 
verminibus,  aeger  in  ledum  decubuit,  som¬ 
numque  cepit  ad  septimam  usque  horam  ;  tum 
experredus  vitreum  calicem  urina  colore 
naturali  mingendo  implevit,  et,  pauld  ante 
decimam  horam  hujusmodi  duos.  In  vitreo, 
in  quem  novissimi  minxerat,  calice,  Max- 
uellius,  qui  tunc  visum,  et,  quemadmodum 
se  haberet,  percundatum  venerat,  aliquid  inu¬ 
sitati  conspicatus,  Barreium  arcessivit.  Hic 
medicus,  eliquata  urina,  invenit  in  calicis 
fundo  vermiculum,  unum  amplius  transver- 
sum  digitum  longum  ;  crassitudine  anguillae 
minimae  aequalem,  neque  forma  quidem  huic 
absimilem  ;  colore  rubrum  ;  et,  &  cauda,  a- 
cuminatum.  In  scutellam  fidilem  Sinensem 
excepti,  deinque  leniter  lavati,  caput,  lumina, 
et  circulares  fibras,  propriis  Barreius  et 
Maxuellius  oculis  conspexerunt. 

Vermiculo  for&s  ejedo,  tribus  hebdomadis 

urina, 

urina,  alieno  rubore  suffusa,  reddi  cessavit 
Dein  vino  chalybe  saturato,  pilulis  ex  ammo- 
niaco  confe&is,  et  radice  amara  perseveranter 
assumptis,  habitaque  simul  idonea  diaetae  ratio¬ 
ne,  tempore  haud  longo  caetera  mala  omnia 
conquieverunt.  Revalentibus  indies  viribus, 
cujus  hominis  heracleum  vigorem  ad  infanti¬ 
lem  imbecillatem  intestinus  hostis  minuerat, 
idem,  ante  unum  annum  elapsum,  amissam 
valetudinem  redeptus  est,  pristinum  robur. 

Ad  idem  causarum  genus  referenda  sunt 
veneria  acria ;  itemque  acria  cathartica ; 
necnon  cantharides,  aliaque  acria  data,  quae 
urinam  citent  #.  His  accedat  vis  lumbis  ex¬ 
trinsecus  illata,  velut  equi  calce  f. 

Continens  sanguineae  urinae  causa,  quam 

etiam 


*  Vid.  Friderjc.  Hoffman.  Medicin .  Rationah  : 
Sy sternat,  tom.  ii.  part.  ii.  cap.  vi.  §  16. 

f  Vid.  Frideric.  Hoffman.  loc.  citat.  §  15. 
Sauvages.  Nofolog .  Metkod .  Class.  ix.  Ord.  i 
gen.  v.  spec.  14. 

etiam  proximam  medici  nuncupant,  alia  in 
aliis  aegris  est,  prout  aliae  atque  aliae  sunt  cau¬ 
sae  EXCITANTES. 

Aliquandd,  ut  in  iis  qui  malignis  morbis 
urgentur,  est  malus  sanguinis  habitus,  et  pa¬ 
tularum  arteriarum  laxitas.  Quapropter  con¬ 
stituentes  illius  humoris  partes,  tanquam  vin¬ 
culo  earum  soluto,  aptiores  fiunt,  quae  data 
porta  effluant ;  simulque  patulae  arteriae  faci¬ 
lem  iis  effugiendi  occasionem  praebent. 

y  fT?  •»  *  ,1  s* 

Nonnunquam,  ut  in  iis,  qui  ex  suppressis 
profluviis  cruentam  urinam  mingunt,  causa 
continens  est  comparativa  arteriarum  quae  in 
renes  vel  urinae  itinera  distribuuntur,  pleni¬ 
tudo  ;  propter  quam,  sanguis,  ubi  in  corpore 
redundat,  ex  patulis  earum,  prae  caeteris,  sur¬ 
culis  elabitur. 

0  -+  - 

Interdum  denique  veluti  cum  in  renibus, 
partibusve  per  quas  urina  hinc  perlabitur  ; 
calculi,  sabulo,  arena,  vermesve  insint,  vel  vi 
qualibet  eadem  organa  detrimentum  extrin- 

G  secus 

secus  acceperint,  proxima  cruentae  urinae  cau¬ 
sa  sunt  surculi  arteriarum  venarumve  soluti, 
erosi  rupti  ve. 


CAR  III. 

De  Diagnosi > 

Quando  sanguis  mingitur  urina  solutus, 
rubram,  at  sanguinis  tamen  expertem,  urinam 
multum  refert. 

Oportet  igitur  medicum  scire,  quibus  notis 
sanguinea  urina  ab  exsangui  dignoscatur. 
Ne  errorem  creet  similitudo,  debet  in  memo¬ 
ria  tenere,  quae  di&uri  sumus. 

f 

Urina  rubra,  modo  sanguinis  expers  sit,  re¬ 
cens  reddita  perlucet ;  cruenta  vero  non.  Il¬ 
la  porro  urina  immissa  lintea  non  colorat ; 
tingit  autem  haec  rubro  colore.  Quinetiam, 
quod  sedimentum  deponit  exsanguis  rubra 

urina, 

urina,  idem  calefa&a  ad  humani  corporis  tem¬ 
periem,  resolvit ;  urina  sanguinea  non  item. 
Quem  denique,  sanguinem  solutum  tenet  uri¬ 
na,  coit  is  temperie,  quam  ducentesima  duo- 
decimaque  Fahrenheitiani  thermometri  no¬ 
ta  indicat  ;  nulla  autem  pars  urinae  rubne, 

0 

cui  nihil  sanguinis  inest  *. 

Cum  sanguis,  vermium  vel  coffcea  specie, 
cum  urina  excernatur,  nihil  erit,  quamobrem 
de  morbo  medicus  dubitet,  notasve  requirat* 
quibus  sanguis  dignoscatur. 


4 


CAP.  IV. 

De  Signorum  Ratione . 

Quoties  morbus  quem  persequimur,  calcu¬ 
lis,  sabulone,  arenulisve  in  renibus  urinaeve 
viis  inhaerentibus,  aut  detrimento  quod  ex¬ 
trinsecus 


*  Vid.  Cullen.  Firjl  Lines,  $  1045. 

trinsecus  acceperunt  has  partes,  oritur,  sanguis* 
ni  multum  fallimur,  ex  parvulis  arteriarum 
surculis  effluit.  Hujusmodi  enim  causae, 
quippe  cum  faciant,  ut  harum  partium  arte¬ 
riae  sanguine  supra  modum  abundent,  effici¬ 
unt  ut  hic  humor  aut  patulis  arteriarum  sur¬ 
culis  dilatatis,  aut  ruptis  iis  arteriis  exiguis 
quae  solent  in  conjugas  venas  desinere,  effun¬ 
datur  ;  et  aut  solutus  aut  concretus,  una  cum 
urina  exeat. 

a 

At  vero,  cum  morbus  ex  malo  sanguinis 
habitu  nascatur,  sanguinem,  ut  nobis  videtur, 
effundunt  patuli  arteriarum  surculi ;  qui  aut 
in  renum  cola,  meatusve  qui  hinc  pertinent, 
aut  in  vesicam  urinae,  profe&amve  hinc  fistu¬ 
lam,  hiant. 

Nonnunquam  sanguis  redditur,  urina  solu¬ 
tus,  neque,  dum  haec  frigescat,  unitas  dissol¬ 
vitur.  Tum  forsan  maxime  sic  mingitur  san¬ 
guis,  cum  habitu  sanus,  ex  laesis  exiguis  arte¬ 
riis  elabatur. 


Alias 

Alias  nutem,  dum  in  receptaculo,  stagnat 
urina,  sanguis  quo  inquinatur,  perinde  ac  ve¬ 
na  emissus,  in  crassamentum  dissociatur  et 
serum  ;  neque  multo  post  hoc  un&  cum  illius 
rubris  particulis  urince  innatat,  dum  reliqua 
illius  pars,  gluten  nempe,  interna:  receptacu¬ 
li  tunicae  leviter  adhaeret.  Naturis  sic  dissi¬ 
tis,  ubi  ad  urinam  expellendam  receptaculum 
se,  undequaque  osculum  versus  contrahit,  dis¬ 
sociatae  sanguinis  partes  exprimuntur  sic  dis¬ 
positae,  ut  in  urince  itinere  in  vermis,  intrin¬ 
secus  subrubri,  extrinsecus  albi,  similitudi¬ 
nem  conformentur. 

• 

Aliquandb  contra,  ob  glutinis  fortasse  par¬ 
citatem,  sanguinis,  dum  in  urinae  vesica  mo¬ 
ratur,  coloratae  partes  intimae  hujus  recepta¬ 
culi  tunicae  sese  applicant,  dum  ca:terae  urinae 
innatant. 

Ob  hanc  in  vesica  dispositionem,  sanguinis 
vasis  effusi  partes  minguntur  sic  configuratae, 
ut  vermem,  ab  exteriore  parte  subrubrum, 
ab  interiore  albidum  mentiantur. 

Nonnunquam 


DE  HJEMATURIA. 


Nonnunquam,  propter  pravum  forsan  san¬ 
guinis  habitum,  eruor  et  gluten,  soluta  eo¬ 
rum  unitate  in  mistura  quadam,  at  discreta 
tamen,  per  urinae  iter  extruduntur,  in  exstinc¬ 
ti  ex  lucerna  linamenti  simulacrum  conforma¬ 
ta*  / 


CAP.  V. 

De  Prognosi . 

Priusquam  qua  ratione,  et  quibus  auxiliis, 
morbus  sanetur,  exponamus,  res  poscere  vide¬ 
tur,  ut,  notis  attento  animo  consideratis,  prae¬ 
sagire,  qualis  futurus  sit  eventus,  aggredia¬ 
mur. 

Uti  non  iisdem  semper  causis  hic  morbus 
oritur,  ita  non  idem  semper  affert  periculum. 
Qui  sive  renibus,  meatibusve  hinc  du&is,  sive 
vesica,  profedave  hinc  fistula,  arenulis  calcu- 
lisve  exasperatis,  sanguinem  mingunt,  ii,  mo- 

d  b 

db  his  partibus  laedentes  naturae  aliena  non 
diu  inhaereant,  quamvis  gravis  eos  et  acerbus 
dolor  breve  urgeat,  rarb  tamen  in  periculo 
versantur. 

Neque  enimvero  ii  terreri  debent,  qui, 
alienis  in  urinae  viis  inhaerentibus  irritanti- 
busque  nullis,  nimia  arteriarum  plenitudine 
sanguinem  mingunt ;  quippe  quibus  medicus, 
exsoluta  tempestive  vena,  alvoque  citata  duc- 
tave,  plerumque  remedium  parare  possit. 

Quod  si,  ut  haud  raro  senescentes,  seniovc 
confedti,  mortales,  pr;e  magna  arteriarum  pa¬ 
tularum  laxitate,  sanguinem  cum  urina  emit¬ 
tunt,  periculum  est,  neque  id  leve.  Simul 
enim  cum  vitali  humore  vires  defluunt  ;  ne¬ 
que  semper  penes  medicum  est  illius  fluxum 
sistere,  hasque  reficere. 

Longe  maximum  vero  iis  mortalibus  peri¬ 
culum  minitatur  cruenta  urina,  quorum, 
prae  naturali  quadam,  et  saepe  indomita  mor¬ 
bi  malignitate,  humores  eo  inclinant  ut  pu¬ 


trescant. 


2\ 


DE  HAEMATURIA. 


trescant.  Hujusmodi  enim  urina  ostendit, 
eorum  non  vires  modo  plurimum  fatiscere, 
sed  quod  pejus,  ipsum  quoque  sanguinem 
tantum  jam  cepisse  vitium  quantum  obstet, 
quo  minus  medicina  proliciat.  In  putridis 
igitur  morbis  pessimum  signum  est,  et  modo 
pon  semper  lethale. 

ggS"1.’1""  1  — ! .'g-Lggg 


GAP.  VI. 

De  Curatione. 

\ 

Ceteris  rei  nostra  partibus  pro  facultate 
absolutis,  nunc  opus  est,  ut  exponamus,  qui¬ 
bus  aegro  medicamentis  et  remediis  subvenia¬ 
tur.  Haec  coepti  pars,  etiamsi  loco  ultima,  re 
tamen  et  magnitudine  prima  est. 

Ut  aliis  alii  causis  morbum,  quem  agitamus, 
nanciscuntur,  ita  eadem  non  ;  omnibus  aeque 
convenit  medendi  curatio.  Modo  enim  viis 
extranea  seu  aliena  inhaerentia  expellere, 

quamque 

quamque  his  interet  moveant  irritationem  i- 
doneis  medicamentis  sedare,  expediet.  Alias 
requiretur,  ut  id  agat  medicus,  ut  sanguinem 
ex  pravo  in  bonum  convertat.  Neque  sane 
raro  opus  erit  superfluum  sanguinem  aut  solu¬ 
ta  vena  emittere,  aut  per  vias  naturales  elice¬ 
re.  De  tripartita  sic  curatione  fusius  dicere, 
nobis  consilium  est. 

Curatio  prima. — Qui  proptercalculos,are«> 
nam,  aliave  quaelibet  aliena,  in  renibus  inhae¬ 
rentia,  vel  in  viis  *per  quas  egeritur  secreta 
urina,  sanguinem  mingunt,  iis  auxilia  afferre 
debet  medicus,  quae  faciant  ut  inhaerentia  ex¬ 
pellantur,  quamque  interim  excitent .  irrita¬ 
tionem  obtundant. 

Quo  meatus  laxentur,  et  faciliorem  alienis 
inhaerentibus  exitum  praebeant,  utile  erit, 
modo  sinant  vires,  sanguinem  detrahere  ;  si- 
mulque  mitioribus  laxantibus  alvum  liquare, 
vel  quod  forsan,  uti  tutius,  ita  melius,  infu¬ 
sis  subter  lotionibus  subducere.  Salina  ta¬ 
men  cathartica,  quippe  quae  organa,  quibus 

D  secernitur 

secernitur  excerniturque  urina  nimis  stimu¬ 
lent,  oleo  ricini,  mannae,  et  his,  si  qua,  natura 
similibus,  posthaberi  debent. 

Eundem  in  finem,  aegro  proderit  in  bal¬ 
neum  descendere,  in  eoque  aliquantisper  ma¬ 
nere,  donec  summa  ubique  cutis  insudet.  Hoc 
enim  remedio  nihil,  ad  idoneos,  qui  alienas 
naturas  irritantes  transmittant,  urinae  meatus 
reddendos  plus  pollere  edocuit  usus. 

V. .  ’  l  .  „  •  i'  i  ;  _  ; 

His  praemissis,  ssgro  dein  permittatur,  ut 
eodem  consilio,  opium,  aut  ipsum  concretum, 
in  pilulas  conformatum,  vel  tin&urae  forma, 
assumat. 


Interea,  ut  mitior  fiat  urina,  minusque 
meatus  irritet,  potui  apti  erunt  humores,  qui 
sanguinem  idoneum  reddant,  ex  quo  secerna¬ 
tur  non  solum  mitior  urina,  sed  etiam  lenis 
mucus  qui  vias  illinat. 


Hujusmodi  autem  sunt  la«5tis  serum  ;  aqUa 

ex 

ex  hordeo  altheave  deco&a ;  iteraque  aqua, 
qui  soluta  gummis  Arabica  est. 

Curatio  secunda. — Quoties  verd  morbus, 
de  quo  scribimus,  ex  malo  sanguinis  habitu 
oritur,  aegro  medicum  oportet  iis  subvenire 
medicamentis,  quae  hunc  humorem  ex  malo 
in  bonum  mutent,  facientve  ut  mutetur.  Hu¬ 
jus  autem  generis  sunt  ea,  quotquot  obstant, 
ne  ed  inclinent  humores  ut  putrescant. 

•*  'J-  -K  -  >*AC  rf- 

Tali  enimvero  facultate  pollent  cinchonce 
cortex  ;  praeparataque  quaedam  ex  eo  medi¬ 
camenta  ;  caeteraque  amara  et  astri&oria  ; 
acida,  tam  sulpburicum  qu&tn  citricum  et  oxa -  • 
licum  :  vinum,  praecipue  rubrum  Lusitanum  : 
quibus  accedat  multus  purae  aquae  usus. 

Dum  horum  usu  perseveratur,  utile  erit, 
modb  vires  sinant,  neque  prohibeat  dolor,  le¬ 
vi  quotidie  exercitatione  uti,  utpote  qua  vale¬ 
tudo  aliquantulum  firmetur,  et  curatio  ad 
spem  magis  procedat.  Qui  vero,  ob  sangui¬ 
nis  pravitatem,  cruorem  una  cum  urina  min¬ 
gunt, 

gunt,  ii  prae  debilitate,  rarissime  exercitatio-* 
nem  ferre  possunt. 

Curatio  tertia. — Siquando,  ut  interdum, 
morbus,  quem  persequimur,  ex  corpore  san¬ 
guinis  ultra  modum  pleno  nascitur,  opus  erit, 
ut,  incisa  vena,  tantum  sanguinis  emittatur, 
quantum  vis  morbi  postulet,  aegrotique  vires 
pati  posse  videantur. 

Eodem  quoque  consilio,  idoneum  erit  al¬ 
vum  oleo  ricini,  aliisve  mitioribus  catharti- 
cis,  quae  urinae  itinera  non  irritent,  leniter  mo¬ 
vere.  Vel,  si  medico  obvia  qua  res  appareat, 
quamobrem  alvum  ciere  parum  commodum 
opinetur,  hanc  tamen  immissis  ex  inferiore 
parte  lotionibus  subducere,  non  tutum  modo 
sit,  sed  et  utile. 

Quinetlam,  cum  suppressis  profluviis  pleni¬ 
tudo  corporis  orta  sit,  quae  cruentam  urinam 
mingendo  occasionem  praebuerit,  oportebit 
eadem,  si  commodum  sit,  revocare ;  sin  mi- 

*  nus 

nus  eorum  loco,  fonticulos  facere,  quibus, 
quod  supersit  sanguinis,  idem  dissipetur. 


Ne  morbus,  sic  curatus,  redundante  denud 
sanguine  revertatur,  homo  pluris  valetudinem, 
quam  gulam,  putare  debet  ;  et,  dum  ciborum 
et  potuum  modicus  vivit,  commoda  quotidie 
exercitatione,  et  idoneo  vestitu,  id  agere,  ut 
quae  ejicienda  requirat  prospera  valetudo,  ea¬ 
dem  corpore  excernantur. 

